7. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΏΝ Αριθ. Οίκ. 2824 της 11 Σεπτ./12 Οκτ.  1979 (ΦΕΚ Β΄ 922) Περί τρόπου συγκροτήσεως των Επιτροπών γνωματεύσεως για έκδοση αδειών ιδρύσεως και λειτουργίας ιδιωτικών Επιχειρήσεων περιθάλψεως υπερηλίκων και από κινητική αναπηρία ανιάτως πασχόντων ατόμων. Έχοντας υπόψη: 1.Τις διατάξεις του Ν.Δ. 1118/1972, όπως αντικαταστάθηκαν και συμπληρώθηκαν με τις διατάξεις του Νόμ. 877/1979 (ΦΕΚ 55/1979). 2.Τις διατάξεις του Π.Δ. 692/1979 (ΦΕΚ 204) «περί προϋποθέσεων ιδρύσεως και λειτουργίας ιδιωτικών επιχειρήσεων περιθάλψεως ηλικιωμένων ή εκ κινητικής αναπηρίας ανιάτως πασχόντων ατόμων». 3.Τη Δ3/2087/6.12.1977 (ΦΕΚ 1278/6.12.1977) κοινή απόφαση του Πρωθυπουργού και του Υπουργού Κοινωνικών Υπηρεσιών» περί αναθέσεως αρμοδιοτήτων στους Υφυπουργούς Κοινωνικών Υπηρεσιών», αποφασίζουμε: 1.Ορίζουμε η συγκροτουμένη από τον οικείο Νομάρχη ή Αναπληρωτή Νομάρχη προκειμένου για το Διαμέρισμα του Νομού Αττικής, Επιτροπή της παρ. 2 του άρθρ. 4 του Ν.Δ. 1118/1972, όπως αντικαταστάθηκε με το άρθρ. 2 του Νόμ. 877/1979, να απαρτίζεται από τα εξής μέλη με τους αναπλήρωτές τους: α)Από ένα ιατρό κατά προτίμηση υγειονολόγο της Διευθύνσεως ή Τμήματος Υγιεινής της Νομαρχίας και σε περίπτωση που δεν υπάρχει από έναν αγροτικό ιατρό της περιοχής. β)Από ένα τεχνικό δημόσιο υπάλληλο της Νομαρχίας και γ)Από ένα Κοινωνικό Λειτουργό της Διευθύνσεως ή Τμήματος Κοινωνικής Προνοίας.  «Και από ένα ανάπηρο, κινούμενο με αναπηρικό αμαξίδιιο». Η μέσα σε « » διάταξη προστέθηκε από την Γ3/οικ. 3142/16 Οκτ.-21 Δεκ. 1982 (ΦΕΚ Β΄ 1044) απόφ. Υπ. Υγείας και Πρόνοιας. 2.Έργο της Επιτροπής αυτής είναι η γνωμοδότηση, μετά από αυτοψία, εάν πληρούνται, οι οριζόμενες από τις διατάξεις του Π.Δ. 692/1979 προϋποθέσεις και όροι εξ απόψεως θέσεως, επαρκείας προσωπικού, καταλλήλου διαρρυθμίσεως του κτιρίου, εξοπλισμού, υποχρεώσεων και παροχής υπηρεσιών προς τους περιθαλπομένους, επιφανείας των χώρων εγκαταστάσεων υγιεινής, μηχανολογικών και ηλεκτρικών εγκαταστάσεων, χώρων ψυχαγωγίας, φυσιοθεραπείας, απασχολήσεως, εστιάσεως, μαγειρείων, πλυντηρίων, κοινοχρήστων και ακαλύπτων χώρων, προκειμένου να χορηγούνται οι οριζόμενες από τον νόμο άδειες ιδρύσεως, άδειες λειτουργίας και οι προσωρινές άδειες λειτουργίας των Επιχειρήσεων. 3.Η απόφαση αυτή να δημοσιευθεί στην Εφημερίδα της Κυβερνήσεως. Με το άρθρ. 1 της 1428/24-31 Δεκ. 1985 (ΦΕΚ Β΄ 784) απόφ. Υπ. Προεδρ. Κυβ., Εσωτ. και Δημ. Τάξης, Υγείας, Πρόνοιας και Κοιν. Ασφαλ. ορίστηκαν τα ακόλουθα: «Συνιστούμε την Επιτροπή που προβλέπεται από τις διατάξεις του Ν.Δ. 1118/1972. του Νόμ. 877/1979, του Π.Δ.672/1979 και που η σύνθεση αυτής ορίζεται στην υπ’ αριθ. 2824/1979 απόφαση του Υπουργού Κοινωνικών Υπηρεσιών (ΦΕΚ 922) όπως τροποποιήθηκε με την υπ’ αριθ. Γ3/οικ. 3142/1982 όμοια (ΦΕΚ 1044) για την έκδοση αδειών ίδρυσης και λειτουργίας ιδρυμάτων περίθαλψης ηλικιωμένων ατόμων και ατόμων που πάσχουν από ανίατη κινητική αναπηρία». (Αντί για τη σελ. 256,113) Σελ. 256,113(α) Τεύχος Θ12 Σελ. 11 Επιχειρήσεις Περιθάλψεως Ηλικιωμένων ή Αναπήρων 34.Β.ξ.7 